תוכלו למצוא הוראות לגבי ניקוי ותחזוקת אבן הפיצה בחוברת ההוראות שמגיעה עם האבן. באופן כללי, יש לגרד את השאריות באמצעות סקוצ' גס. מומלץ להשאיר את אבן הפיצה על הגריל למשך כמה דקות לאחר שסיימתם להשתמש בה, וכך רוב השאריות פשוט יישרפו מאליהן. דרך אגב, אם אבן הפיצה משנה את צבעה מעט אין לכם מה לדאוג, זה טבעי לחלוטין ואין לכך השפעה על השימוש באבן או על הטעם של המאפים שמכינים עליה. חשוב: בשום פנים ואופן אין להשאיר את אבן הפיצה בתוך מים אחרת היא עלולה לספוג את המים והדבר עלול לגרום לה נזק בלתי הפיך. כמו כן אין לנקות את אבן הפיצה במדיח. אם מנקים את אבן הפיצה עם סמרטוט לח יש לתת לאבן להתייבש לחלוטין לפני השימוש. אחרת היא עלולה להתבקע בזמן השימוש. מרדת הפיצה קלה במיוחד לניקוי שכן היא עשויה נירוסטה וניתן להכניס למדיח כלים.